
CONSILIUL LOCAL AL MUNICIPIULUI CRAIOVA



                                                                                             


HotĂrâreA NR.7
privind acordarea unor facilităţi fiscale pentru administratorul şi rezidenţii Parcului Industrial „HIGH TECH INDUSTRY PARK CRAIOVA”
 Consiliul Local al Municipiului Craiova, întrunit în şedinţa ordinară din data de 29.01.2015;

 Având în vedere rapoartele nr.12726/2015 şi nr.15020/2015 întocmite de Direcţia Impozite şi Taxe prin care se propune acordarea unor facilităţi fiscale pentru administratorul şi rezidenţii Parcului Industrial „HIGH TECH INDUSTRY PARK CRAIOVA” şi rapoartele comisiilor de specialitate ale Consiliului Local al Municipiului Craiova nr.33, 34, 35, 46 şi 47/2015;

 În conformitate cu prevederile Legii nr.571/2003 privind Codul Fiscal, modificată şi completată, Legii nr.186/2013 privind constituirea şi funcţionarea parcurilor industriale şi ale Regulamentului (UE) nr.651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art.107 şi 108 din Tratatul privind funcţionarea Uniunii Europene şi Ordinului MDRAP nr.2980/2013 privind aprobarea condiţiilor de acordare a măsurilor de sprijin pentru investiţiile realizate în parcurile industriale, modificat prin Ordinul nr.1451/2014;
În temeiul art. 36 alin.2 lit. b coroborat cu alin. 4 lit. c, art. 45, alin. 2, lit. c,  art.61 alin.2 şi art.115, alin.1, lit.b, din Legea nr.215/2001, republicată, privind administraţia publică locală. 

HOTĂRĂŞTE:

Art.1. Se aprobă  acordarea, pentru administratorul şi rezidenţii Parcului Industrial „HIGH TECH INDUSTRY PARK CRAIOVA”, aşa cum sunt definiţi în Legea nr. 186/2013 privind constituirea parcurilor industriale, următoarele facilităţi:

  a) scutire de la plata impozitului pe terenuri, corespunzător terenului aferent parcului industrial, potrivit prevederilor art.257 lit.l) din Legea nr. 571/2003 privind Codul fiscal, cu modificările şi completările ulterioare;

b) scutire de la plata impozitului pe clădiri, corespunzător clădirilor care fac parte din infrastructura parcului industrial, în conformitate cu art. 250 alin. (1) pct. 9 din Legea nr. 571/2003, cu modificările şi completările ulterioare;

c) alte scutiri şi facilităţi prevăzute de lege, potrivit acordului de principiu emis de  Primarul Municipiului Craiova, conform prevederilor Ordinului MDRAP nr.2980/2013 privind aprobarea condiţiilor de acordare a măsurilor de sprijin pentru investiţiile realizate în parcurile industriale, modificat prin Ordinul 1451/2014, ce urmează a fi propus spre aprobarea consiliului local.
Art.2. Primarul Municipiului Craiova, prin aparatul de specialitate: Serviciul          Administraţie Publică Locală, Direcţia impozite şi Taxe şi administratorul Parcului Industrial „HIGH TECH INDUSTRY PARK CRAIOVA” vor aduce la îndeplinire prevederile prezentei hotărâri

